En o sieglo VI baixo l'emperador Chustinián I (527-565) l'Imperio Román d'Orient tenió o suyo primer apocheu, con una politica externa que prebaba de recostruir l'Imperio Román d'o sieglo I y que yera muito costosa, por haber de luitar contra vandalos, visigodos, ostrogodos y persas sasanidas. A reconquiesta d'occident acotoló por bells sieglos as fuerzas de Bizanzio. Pa sufragar os gastos de l'exercito habió de reformar l'administración, centralizando-la y obligando a lo pueblo a pagar altos impuestos, o que provocó descontentos y revueltas como a de Nika. A crisi economica s'agravó por os persas, que dificultaban o comercio con l'orient estrimero.